Boek: Marie Lotz se ‘Polsslag’Marie Lotz In Polsslag word speurder-kaptein Alek Strauss van die FSO saam met sy span na ŉ raaiselagtige moordtoneel uitgeroep. Advokaat Lynn Rawlins se liggaam is in ŉ afgeleë bouval in Pretoria-Oos gevind en dit blyk dat sy verwurg is. Teen ŉ muur by die moordtoneel staan daar in bloed geskrywe: Sprich nichts Böses. Doktor Nadiya Patel, forensiese sielkundige, is oortuig die moordenaar se modus operandi is ŉ waarskuwing dat nog lewens in gevaar is. Polsslag is die jongste spanningsroman uit die pen van Marie Lotz, skrywer van Roofdier. Lotz het ŉ BA-graad in Afrikaans-Nederlands en Noord-Sotho en ŉ honneursgraad in toegepaste linguistiek, met spesialisering in vertaling, behaal. Sy het van 1992 as vertaler by Beeld in Johannesburg gewerk en was daarna vir twee dekades as redigeerder en redakteur by verskeie instansies betrokke. Lotz is tans ŉ redigeerder van mediese en regsverslae by ŉ sielkundige praktyk in Pretoria. Uitgewer: NB-Uitgewers Prys: R315,00* *Prys onderworpe aan verandering Koop die boeke by Graffiti Boeke